Mexico ye un d'os países mas ubiertos d'o mundo, ya que alto u baixo un 90% d'o comercio se troba baixo as estipulacions de diversos tractatos de libre comercio con mas de 40 países, d'os que, o NAFTA, con os suyos vecins norteamericans, ye o mas influyent: quasi un 90% d'as exportacions de Mexico se dirichen a os Estaus Unius u Canadá y quasi un 55% d'as importacions en provienen. Atros tractatos importants que Mexico ha sinyato son os tractatos con a Unión Europea, con Chapón, con Israel y atros países de Latinoamerica. Como tal, Mexico s'ha convertito en una potencia comercial internacional; Mexico ye o quinceno exportador mas gran d'o mundo —deceno si a Unió Europea se considera una sola entidat. De feito, Mexico exporta mas que a suma d'as exportacions de totz os países d'o Mercosur y Venezuela.